पूर्व मुख्यमंत्री राजे पहुंची उदयपुर, एयरपोर्ट से सीधे गांधी ग्राउंड, रहाटकर से की चर्चा
भारतीय जनता पार्टी की राष्ट्रीय उपाध्यक्ष एवं पूर्व मुख्यमंत्री वसुंधरा राजे गुरुवार शाम को उदयपुर पहुंची। राजे का डबोक स्थित महाराणा प्रताप एयरपोर्ट पर भाजपा पदाधिकारियों ने स्वागत किया। बाद में वे सीधे वहां से उदयपुर के गांधी ग्राउंड स्थित सभा स्थल पर पहुंची।
भारतीय जनता पार्टी की राष्ट्रीय उपाध्यक्ष एवं पूर्व मुख्यमंत्री वसुंधरा राजे गुरुवार शाम को उदयपुर पहुंची। राजे का डबोक स्थित महाराणा प्रताप एयरपोर्ट पर भाजपा पदाधिकारियों ने स्वागत किया। बाद में वे सीधे वहां से उदयपुर के गांधी ग्राउंड स्थित सभा स्थल पर पहुंची।
राजे ने सभा स्थल पर आकर मंच पहुंची। वहां इस सभा स्थल की तैयारियों में लगे भाजपा के प्रदेश व स्थानीय पदाधिकारियों ने से राजे ने बातचीत करते हुए तैयारियों की जानकारी ली। उन्होंने पांडाल में बैठने वाले लोगों की सुविधाओं से लेकर प्रवेश आदि को लेकरपूछ और जाना। साथ ही बारिश की स्थिति को देखते हुए किए प्रबंध से भी राजे को अवगत कराया गया।
पार्टी की राष्ट्रीय सचिव एवं प्रदेश की सह प्रभारी विजया रहाटकर व पूर्व प्रदेश अध्यक्ष अरुण चतुर्वेदी से उन्होंने चर्चा करते हुए सभा को लेकर चर्चा की। बाद में राजे व रहाटकर ने अलग बैठकर भी चर्चा की।
इस दौरान राजे ने मीडिया से कहा कि हमारे पास खबर आ रही है कि जोरदार तरीके से ये सभा होगी, वे बोली की टीम ने सभा स्थल पर अच्छा काम किया है। इस अवसर पर सांसद अर्जुनलाल मीणा, भाजपा शहर जिलाध्यक्ष रवीन्द्र श्रीमाली, पूर्व विधानसभा अध्यक्ष शांतिलाल चपलोत, मेयर जीएस टांक, डिप्टी मेयर पारस सिंघवी, पूर्व मेयर रजनी डांगी,भाजपा नेता आईएम सेठिया, प्रमोद सामर, पूर्व अध्यक्ष भंवर सिंह पंवार,गजपाल सिंह राठौड़, छोगालाल भोई, मनोहर चौधरी आदि मौजूद थे।